Г-8 вети продолжување на борбата против тероризмот
Смртоносните експлозии во Лондон му дадоа поинаков тек на Самитот на Г-8 во Глениглс, Шкотска.
Лидерите на седумте најразвиени индуструски земји во светот плус Русија, кој се собраа на разговори за мирољубиви цели, беа засенети од крвавото насилство. Членовите на Групата 8 допатуваа во Глениглс подготвени на разговори околу климатските промени и помошта за Африка. Наместо тоа, тие се најдоа во ситуација повторно да реагираат на насилството и да гледаат крвави фотографии од Лондон. Додека се подготвуваа за заедничкиот работен ручек, лидерите на Г-8 застанаа зад британскиот премиер Тони Блер. Сите застанаа заедно пред фото-репортерите. Претседателот Буш застана од едната, а францускиот шеф на државата Ширак од другата страна на британскиот лидер. Премиерот Тони Блер се обрати во името на сите: Малку подоцна, премиерот Блер замина за Лондон – неговиот хеликоптер полета од тревникот во Глениглс, Шкотска. Тој рече дека ќе се врати истиот ден, да им помогне на лидерите на Г-8 да ја завршта важната работа. Тој подвлече дека средбите продолжуваат и покрај неговото отсуство. Но, расположението и атмосферата се промени. Имаше првичен шок, па жал и на крајот решителност. Околу Глениглс, официјални лица, новинарите, па дури и луѓето кои сервираат храна на малите екрани ги следеа последните информации од Лондон. Учесниците на Г-8 ја прекинаа работата на 45 минути за да се консултураат со големите сојузници. Претседателот Буш зборуваше за контрастот меѓу политичарите во Глениглс и оние кои ги подметнаа експлозиите во Лондон: Претседателот истакна дека САД и сојузниците нема да потклекнат пред терористите. И пораката на премиерот Блер беше куса: „Ние ќе победиме, а не тие“.